section_heading: Zagrebačka katedrala
paragraph_text: Godine 1884. Bollé daje svoj projekt obnove zagrebačke katedrale, najveće hrvatske sakralne građevine. Projekt obnove je uključivao i niz značajnih preinaka, kao i potpunu restauraciju katedrale koja je bila veoma oštećena nakon velikog potresa 1880. godine kada se »urušio svod nad svetištem, znatna su bila oštećenja rebara svodova u lađi, oštećenje stupova, raspukline zidova, zvonika, dakle na svim vitalnijim dijelovima građevine«. Premrl, T., "Zagrebačka prvostolnica: Restauracija kao metoda građenja", J. Torbar, Historicizam u Hrvatskoj, ur. V. Maleković, Muzej za umjetnost i obrt, Zagreb, 2000. str. 64, 65 Bollé od 1880. do 1906. godine uklanja romaničke i barokne ostatke, a katedralu obnavlja u neogotičkom stilu. Bollé gradi dva tornja, po uzoru na raniji Schmidtov projekt obnove katedrale, ali Bolléovi su tornjevi, kako ističe Premerl, elegantniji i proporcionalniji. Nadalje, Bollé uklanja Vinkovićev portal i gradi novi, u neogotičkom stilu, te na zapadnome zidu dodaje galeriju i zabat.